ສະຫະລັດເຄື່ອນໄຫວ ເພື່ອຕັດຕະຫລາດນໍ້າມັນ ຂອງອິຣ່ານລົງ (​ເບິ່ງ​ວີ​ດີ​ໂອ​ລາວ/ອັງກິດ)
​ສະຫະລັດ​ກ່າວວ່າ ​ອິຣ່ານໃຊ້​ເງິນ​ກໍາ​ໄລ ​​ຈາກ​ການຂາຍ​ນໍ້າມັນນັ້ນ ​ໄປສ້າງ​ອາວຸດ​ນີວ​ເຄລຍ.
ເວລານີ້ ສະຫະລັດກໍາລັງພະຍາຍາມຈະຕັດ ຕະຫລາດຮັບຊື້ນໍ້າມັນຂອງອິຣ່ານລົງ ເພື່ອບໍ່ໃຫ້ອີຣ່ານໄດ້ຮັບເງິນທຶນ ມາປ້ອນໂຄງການນີວເຄລຍຂອງຕົນ ແລະກໍປາກົດວ່າ ພວກອຸບປະໂພກບໍລິໂພກຊາວອີຣ່ານ ກໍາລັງຮູ້ສຶກວ່າ ໄດ້ຮັບຄວາມກະທົບກະເທືອນແລ້ວ Scott Stearns ຜູ້ສື່ຂ່າວວີໂອເອປະຈໍາກະຊວງຕ່າງປະເທດສະຫະລັດ ມີຄໍາອະທິບາຍກ່ຽວກັບເລຶ່ອງນີ້ ຊຶ່ງທອງປານຈະນໍາມາສະເໜີທ່ານ ອິຣ່ານເປັນປະເທດສົ່ງອອກນໍ້າມັນດິບລາຍໃຫຍ່ອັນດັບສາມຂອງໂລກ ແລະເປັນຜູ້ສົ່ງນໍ້າ ມັນລາຍໃຫຍ່ ໃຫ້ແກ່ຈີນ ຍີ່ປຸ່ນແລະອິນເດຍ ພ້ອມທັງສະຫະພາບຢູໂຣບນັ້ນນໍາ ຂະນະ ນີ້ ສະຫະລັດແມ່ນພວມພະຍາຍາມທີ່ ຈະຕັດຕະຫລາດຮັບຊື້ນໍ້າມັນຈາກອິຣ່ານນັ້ນລົງໃຫ້ ຫລາຍທີ່ສຸດ ຍ້ອນເຫດຜົນທີ່ສະຫະລັດກ່າວວ່າອິຣ່ານໃຊ້ເງິນກໍາໄລຈາກການຂາຍນໍ້າມັນ ນັ້ນໄປສ້າງອາວຸດນີວເຄລຍ ທ່ານນາງ ວິກຕໍເຣຍ ນູລັນ ໂຄສົກກະຊວງຕ່າງປະເທດສະຫະລັດກ່າວຊີ້ ແຈງກ່ຽວກັບ ເລຶ່ອງນີ້ວ່າ ຈີນກ່າວວ່າ ອິຣ່ານຕ້ອງການຢາກຈະກັບຄືນມາເຈລະຈາກ່ຽວກັບໂຄງການນີວເຄລຍ ຂອງຕົນນັ້ນຢູ່ ດັ່ງນັ້ນມັນກໍບໍ່ມີເຫດຜົນອັນໃດທີ່ຈະຫ້າມຊື້ນໍ້າມັນຂອງອິຣ່ານ ອິງຕາມ ທ່ານ Ma Zhaoxu ລັດຖະມົນຕີຊ່ວຍວ່າການຕ່າງປະເທດຈີນ: ທ່ານ Ma Zhaoxu ເວົ້າວ່າ: ສະຫະລັດແລະພວກປະເທດພັນທະມິດກ່າວວ່າ ການລົງໂທດຈະຖ່ວງດຶງການສະແຫວງ ຫາອາວຸດນີວເຄລຍຂອງອິຣ່ານ ໃຫ້ຊັກຊ້າລົງ ແຕ່ທ່ານນາງ Ruth Wedgwood ອາຈານສອນປະຈໍາມະຫາວິທະຍາໄລ John Hopkins ກ່າວວ່າ ມັນອາດຊ້າເກີນໄປເສຍແລ້ວ ເວລານີ້ ທັງອິຣັກແລະເທີກີ ເພື່ອນບ້ານຂອງອິຣ່ານ ຕ່າງກໍມີຄວາມເປັນຫ່ວງກ່ຽວກັບ ຄວາມເຄ່ງຕຶງທີ່ເພີ່ມທະວີຂຶ້ນນັບມື້ ຍ້ອນໂຄງການນີວເຄລຍ ຂອງອິຣ່ານນັ້ນ ແລະກ່ຽວ ກັບວ່າການລົງໂທດຕໍ່ອິຣ່ານ ອາດສາມາດສົ່ງຜົນກະທົບແນວໃດຕໍ່ພວກເຂົາເຈົ້າ ແລະ ພວກນັກທ່ອງທ່ຽວຊາວອິຣ່ານ ທີ່ໄປຢ້ຽມຢາມປະເທດຂອງພວກເຂົາເຈົ້ານັ້ນ ທ່ານ Ahmet Davutoglu ລັດຖະມົນຕີຕ່າງປະເທດເທີກີ ກ່າວວ່າ ລັດຖະບານອັງກາຣາ ຕ້ອງການການແກ້ໄຂບັນຫາ ທີ່ພິທັກປົກປ້ອງຄວາມໝັ້ນຄົງຂອງຂົງເຂດເອົາໄວ້ ໂດຍບໍ່ ລ່ວງລະເມີດສິດທິຂອງອິຣ່ານແຕ່ຢ່າງໃດ ຊຶ່ງທ່ານກ່າວວ່າ: ເວລານີ້ ຄ່າເງິນຫຣຽນຂອງອິຣ່ານໄດ້ຕົກລົງ ສູ່ລະດັບຕໍ່າຢ່າງເປັນປະວັດການໃນການແລກ ປ່ຽນກັບເງິນໂດລາ ແລະປະຊາຊົນອິຣ່ານຜູ້ອຸບປະໂພກບໍລິໂພກ ກໍພາກັນເລີ່ມຮູ້ສຶກເຖິງ ຜົນກະທົບຂອງການລົງໂທດນັ້ນແລ້ວ ເຖິງແມ່ນໄດ້ມີອັນທີ່ ໂຄສົກກະຊວງຕ່າງປະເທດທ່ານ ນາງນູລັນ ສະຫະລັດ ເອີ້ນວ່າ ການໂຍະຍານທາງດ້ານອາຫານແລະຢຸກຢານັ້ນຢູ່ ທ່ານ ນາງນູລັນກ່າວວ່າ: ໃນຂະນະທີ່ການລົງໂທດຕໍ່ທະນາຄານກາງຂອງອິຣ່ານກໍາລັງສ້າງຄວາມເດືອດຮ້ອນໃຫ້ແກ່ ເສດຖະກິດຂອງອິຣ່ານຢູ່ໃນເວລານີ້ ຄວາມພະຍາຍາມທີ່ຈະຕັດເງິນລາຍໄດ້ຈາກການຂາຍ ນໍ້າມັນຂອງອິຣ່ານນັ້ນ ກໍແຮ່ງຈະມີຜົນກະທົບທີ່ກວ້າງຂວາງກວ່າເກົ່າ ເວລາການຫ້າມຊື້ ນໍ້າມັນດິບຈາກອິຣ່ານຂອງສະຫະພາບຢູໂຣບ ເລີ່ມມີຜົນບັງຄັບໃຊ້ໂດຍເຕັມໃນເດືອນກໍລະ ກົດປີນີ້